27 Januarie - 08 Februarie 2020
Aanskou die verstommende natuurverskynsel van die noorderligte.
NOORDERLIGTE-TOER, NOORWEË: 2020
27 Janurie – 08 Februarie
(R65 500 plus lughawebelasting en fooitjies van ongeveer R6 100 plus reisversekering)
Ons is baie opgewonde oor hierdie toer wat ons vir die eerste keer en op spesiale versoek aanbied omdat so baie mense gevra het dat hulle die noorderligte wil sien.
Indien u 'n natuurliefhebber is en berge, klowe, mere, riviere, skitterende fjorde en oneindige vlaktes u betower, is hierdie toer vir u uitgeknip! Voeg hierby 'n besoek aan die wêreldbekende yspaleis in die noorde van Swede en besoeke aan van die sprokiesmooi dorpies in hierdie koue land, dan kry u buitengewone waarde vir u geld. Die uitsonderlike natuurskoon van Noorweë bly 'n mens altyd by.
Die interessantste deel van die toer gaan egter die soektog na die noorderligte wees. Die noorderligte is 'n buitengewone natuurverskynsel wat net gedurende die Europese winter voorkom en 'n mens opnuut laat besef hoe groot die heelal is. 'n Mens moet natuurlik in gedagte hou dat die weer 'n belangrike rol speel en daar geen waarborg is dat ons dit élke keer gaan sien nie – daarom dat ons 'n paar aande die geleentheid skep.
'n Ander buitengewone ervaring is wanneer husky-honde ons in die sneeu op sleë trek!
Indien u enige vrae het, skakel ons gerus. Net 'n beperkte aantal plekke is beskikbaar en belangstellendes moet dus gou reageer om teleurstelling te voorkom.
Ons is besonder gesteld op die gehalte van die toere wat ons aanbied en dit is vir ons van die uiterste belang dat toerlede hul reis ten volle geniet. Ons verskaf graag op versoek die name en telefoonnommers van oud-toerlede indien u by hulle wil hoor hoe hulle ons toere ervaar het